cyanic-selkie/wikianc huggingface dataset:
Άγιος Συμεών Αιτωλοακαρνανίας
Διοικητικά
Ως οικισμός αναφέρεται επίσημα το 1908 στο ΦΕΚ 28Α-08/02/1908 να προσαρτάται με το όνομα Μονή Αγίου Συμεώνος στον τότε δήμο Μεσολογγίου του νομού Αιτωλίας και Ακαρνανίας. Το 1928 καταργείται, αναγνωρίζεται ξανά το 1951 με το όνομα Άγιος Συμεών και προσαρτάται στο δήμος Ιεράς Πόλης Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί 4 κατοίκους.
Πηγές
Κατηγορία:Χωριά του νομού Αιτωλοακαρνανίας Κατηγορία:Δήμος Μεσολογγίου Κατηγορία:Δήμος Ιεράς Πόλεως Μεσολογγίου
Ελληνικό δημοψήφισμα του 1935
Το δημοψήφισμα προκηρύχθηκε στις 10 Οκτωβρίου 1935 (ΦΕΚ Α΄ 456) και διενεργήθηκε στις 3 Νοεμβρίου του ίδιου έτους. Έμεινε στην ιστορία ως Νόθο δημοψήφισμα. Διενεργήθηκε από την δικτατορική κυβέρνηση του Γεωργίου Κονδύλη (που είχε καταλάβει με πραξικόπημα την εξουσία στις 10 Οκτωβρίου 1935) που συγκάλεσε την Ε΄ Εθνική Συνέλευση για να καταργήσει το πολίτευμα της Αβασίλευτης δημοκρατίας. Τα βενιζελογενή κόμματα με την αποχή τους συνέβαλαν στην προώθηση της καθεστωτικής αλλαγής. δεξιά|με-πλαίσιο|Τα δύο ψηφοδέλτια του δημοψηφίσματος σε χρώμα κυανό για τη βασιλεύομενη δημοκρατία και κόκκινο για την αβασίλευτη
Διεξαγωγή
Στο Δημοψήφισμα καλείτο ο λαός να εγκρίνει ή να απορρίψει την αλλαγή του πολιτεύματος. Εξελίχθηκε όμως σε τραγική φάρσα. Αν και από την πολιτική κατάσταση της εποχής έβγαινε το συμπέρασμα ότι το εκλογικό σώμα θα επικύρωνε με ισχυρή πλειοψηφία την απόφαση της Εθνοσυνέλευσης, η κυβέρνηση Κονδύλη φοβόταν ότι η πλειοψηφία δεν θα ήταν αρκετά ισχυρή και επεδόθη σε μεγάλης έκτασης νοθεία. Σκοπός των κινηματιών ήταν η παγίωση του καθεστώτος τους, και τους συνέφερε μια αμφισβητήσιμη εκλογική διαδικασία, ούτως ώστε αργότερα να τους έχει απόλυτη ανάγκη ο - υπό αμφισβήτηση - Βασιλιάς. Την παγίωση αυτού του καθεστώτος προσπάθησε να αποτρέψει ο αυτοεξόριστος Ελευθέριος Βενιζέλος, επιχειρώντας να εξαγοράσει την αναγνώριση της Παλινόρθωσης με ορισμένες εγγυήσεις και παραχωρήσεις του επανερχόμενου Βασιλιά (αμνηστία των κινηματιών του βενιζελικού κινήματος της 1 Μαρτίου 1935, ελεύθερες εκλογές).
Ο στρατιωτικός νόμος είχε αρθεί μια εβδομάδα μόνο πριν από το δημοψήφισμα, η λογοκρισία εμπόδιζε τη δημοσίευση των απόψεων υπέρ της αβασίλευτης. Μάλιστα, λίγες μέρες πριν από το δημοψήφισμα, εκτοπίστηκαν στη Μύκονο ο Αλέξανδρος Παπαναστασίου και ο Γεώργιος Παπανδρέου.
Αποτέλεσμα αυτής της τακτικής ήταν να ψηφίσουν στο δημοψήφισμα 350.000 περισσότεροι εκλογείς συγκριτικά με εκείνους που ψήφισαν στις βουλευτικές εκλογές του 1932, όταν είχε σημειωθεί η μικρότερη αποχή. Σε σχέση με τις ελεύθερες βουλευτικές εκλογές του Ιανουαρίου του 1936 που ακολούθησαν, εκείνοι που ψήφισαν στο δημοψήφισμα ξεπερνούσαν τους ψηφοφόρους του 1936 κατά 250.000. Από τους αριθμούς προκύπτει καθαρά η μεγάλη νοθεία που έγινε αλλά και από πολλούς "Ηρακλείς του Στέμματος" που για πολλές εβδομάδες μετά το δημοψήφισμα καμάρωναν που είχαν ψηφίσει από τρεις και τέσσερις φορές ο καθένας.
Αποτελέσματα (απόλυτοι αριθμοί)
Σύμφωνα με το επίσημο ανακοινωθέν του Υπουγείο Εσωτερικών, στις κάλπες προσήλθαν συνολικά 1.527.714 ψηφοφόροι. Η Βασιλευόμενη Δημοκρατία έλαβε 1.491.992 ψήφους και η Αβασίλευτη 32.454 ψήφους, ενώ βρέθηκαν και 3.268 άκυρα ψηφοδέλτια.
Αποτελέσματα
Ο Γεώργιος Β΄ ξαναγύρισε την Ελλάδα στις 25 Νοεμβρίου 1935 και έδειξε φανερά ότι δεν ήταν διατεθειμένος να ανεχθεί στην εξουσία τον Γεώργιο Κονδύλη, τον οποίο και φρόντισε να απομακρύνει. Χορήγησε γενική αμνηστία και ανάθεσε το σχηματισμό κυβέρνησης στον Κ. Δεμερτζή, καθηγητή του αστικού δικαίου, που σχημάτισε την Κυβέρνηση Δεμερτζή, ορκίστηκε στις 30 Νοεμβρίου 1935 και έκανε τις βουλευτικές εκλογές της 26ης Ιανουαρίου 1936. Αυτές έγιναν με το σύστημα της απλής αναλογικής και συμμετείχαν όλα τα κόμματα.
Παραπομπές
Κατηγορία:Δημοψηφίσματα στην Ελλάδα Κατηγορία:Μοναρχία της Ελλάδας Κατηγορία:1935
NGC 206
Το NGC 206 είναι φωτεινό αστρικό νέφος στον Γαλαξία της Ανδρομέδας. Είναι αξιοσημείωτο ότι είναι το πιο φωτεινό αστρικό νέφος στην Ανδρομέδα ορατό από τη Γη.
Χαρακτηριστικά
Το NGC 206 είναι το πλουσιότερο και πιο ευδιάκριτο αστρικό νέφος στον Γαλαξία της Ανδρομέδας, καθώς και μία από τις μεγαλύτερες και λαμπρότερες περιοχές σχηματισμού αστεριών της Τοπικής ομάδας γαλαξιών. Περιέχει περισσότερα από 300 αστέρια φωτεινότερα από M b = −3,6. Αρχικά αναγνωρίστηκε από τον Έντγουιν Χαμπλ ως σμήνος αστεριών, αλλά σήμερα, λόγω του μεγέθους του, κατατάσσεται στην ομάδα OB.
Κατάλογος των μεγαλύτερων σε πληθυσμό πόλεων της Μεγάλης Βρετανίας
Αυτός είναι ένας κατάλογος με τις πληθυμιακά μεγαλύτερες πόλεις της Μεγάλης Βρετανίας, σύμφωνα με την Απογραφή του 2001. Στην πρώτη στήλη περιλαμβάνεται ο πληθυσμός του Δήμου, στη δεύτερη του πολεοδομικού συγκροτήματος και στην τρίτη της μητροπολιτικής περιοχής.
right|300px
Παραπομπές
*
Μόρι Καντέ
Ο Μόρι Καντέ (Mory Kanté, 29 Μαρτίου 1950 - 22 Μαΐου 2020) ήταν τραγουδιστής από τη Γουινέα, από τους δημοφιλέστερους και πλέον επιτυχημένους Αφρικανούς τραγουδιστές, και παίκτης άρπας κόρα.
Γεννήθηκε κοντά στο Κισιντούγκου της Γουινέας στις 29 Μαρτίου του 1950. Σε ηλικία 7 ετών πήγε στο Μαλί, όπου έμαθε να παίζει κόρα. Το 1971 έγινε μέλος του συγκροτήματος Rail Band, στο οποίο τραγουδούσε ο Σαλίφ Κέιτα. Ο Κέιτα έφυγε από το συγκρότημα το 1973, αφήνοντας τον Καντέ για τραγουδιστή. Ο Μόρι Καντέ είναι γνωστός διεθνώς για την επιτυχία του το 1987 με το τραγούδι "Yéké Yéké", το οποίο έγινε και νούμερο ένα στην Ευρώπη και είναι ένα από τα πρώτα σε πωλήσεις αφρικανικά τραγούδια που υπήρξε ποτέ.
Εξωτερικοί σύνδεσμοι
Κατηγορία:Αφρικανοί τραγουδιστές Κατηγορία:Γουινέα
Ντίνο Καμπάνα
Ο Ντίνο Καμπάνα (ιταλικά: Dino Campana) γεννήθηκε στο Μαρράντι (Marradi), ένα μικρό χωριό στην περιοχή μεταξύ της Τοσκάνης και της Εμίλια-Ρομάνια, που βρίσκεται στην επαρχία της Φλωρεντίας, στις 20 Αυγούστου του 1885. Είναι γιος του Τζιοβάνι Καμπάνα, ο οποίος ήταν καθηγητής δημοτικού σχολείου και αργότερα διευθυντής, που περιγράφεται ως ένας αξιοσέβαστος άνθρωπος αλλά με αδύναμο και υποτακτικό χαρακτήρα, και γιος της Φρανστέσκα Λούτι, γνωστή ως "Fanny", μια σοβαρή και καταναγκαστική γυναίκα, που έπασχε από διπολική διαταραχή και ήταν φανατική καθολική. Η Φραντσέσκα είχε αδυναμία στον γιο της Μάνλιο, ο οποίος ήταν δύο χρόνια νεότερος από τον Ντίνο.
Ο Ντίνο πέρασε μια σχετικά ήρεμη παιδική ηλικία. Γύρω στα δεκαπέντε του χρόνια όμως, διαγνώστηκε με τις πρώτες ψυχικές διαταραχές, οι οποίες - πέρα από τις δυσκολίες που αντιμετώπισε - δεν τον εμπόδισαν να συνεχίσει τις σπουδές του.
Πήγε στο δημοτικό σχολείο στο Μαρράντι (όπου είχε τον μελλοντικό θεατρικό συγγραφέα και στιχουργό Ανακλέτο Φραντσίνι ως συμμαθητή) και στη συνέχεια παρακολούθησε όλες τις τάξεις του γυμνασίου στο Σαλέζιαν στη Φαέντσα. Ξεκίνησε το λύκειο πρώτα στο Λύκειο του Τοριτσέλι της ίδιας πόλης, και αργότερα στην Καρμανιόλα (στην επαρχία του Τορίνου), στο τοπικό λύκειο Μπαλντεσάνο, όπου αποφοίτησε τον Ιούλιο του 1903.
Όταν επιστρέφει στο Μαρράντι, οι νευρικές κρίσεις επιδεινώνονται, καθώς και οι συχνές μεταβολές της διάθεσής του. Οι κρίσεις αυτές ήταν συμπτώματα της δύσκολης σχέσης του με την οικογένειά του (ειδικά με τη μητέρα του) και την πόλη του. Για να ξεπεράσει τη μονοτονία των βραδιών του Μαρράντι, ειδικά τη χειμερινή περίοδο, ο Ντίνο πήγαινε στη Γκερμπαρόλα, μια πόλη που δεν απείχε πολύ από το χωριό, όπου περνούσε ώρες με τους ντόπιους, τρώγοντας ψητά κάστανα (τα κάστανα είναι τυπικός καρπός του Μαρράντι), που συνήθως αποκαλούνται "bruciati" (καμμένα). Αυτός ο τρόπος ψυχαγωγίας φάνηκε να έχει θετικά αποτελέσματα στις ψυχικές διαταραχές του.
Παραπομπές
Κατηγορία:Ιταλοί ποιητές
Μαριέττα Αλμπόνι
Η Μαριέττα Αλμπόνι (Marietta Alboni, 6 Μαρτίου 1826 – 23 Ιουνίου 1894) ήταν περίφημη Ιταλίδα τραγουδίστρια της όπερας, και συγκεκριμένα κοντράλτο. Θεωρείται ως «μία από τις σημαντικότερες κοντράλτο στην ιστορία της όπερας».
Βιογραφία
Η Αλμπόνι γεννήθηκε στην Τσιττά ντι Καστέλλο της βόρειας Ούμπρια. Μικρή ακόμα πήγε στην Τσεζένα, όπου έγινε μαθήτρια του Αντόνιο Μπατζόλι (Antonio Bagioli, 1783-1855), και αργότερα, σε ηλικία 13 ετών, στο Liceo Musicale (το σημερινό Κονσερβατόριο «Τζοβάννι Μπαττίστα Μαρτίνι») της Μπολόνια, όπου ο συνθέτης Τζοακίνο Ροσσίνι ήταν τότε «ισόβιος επίτιμος σύμβουλος» (και μετά διευθυντής). Ο Ροσίνι εξέτασε την Αλμπόνι ο ίδιος και κανόνισε να γίνει δεκτή στη σχολή με ειδικές συνθήκες, και έφθασε να της εξασφαλίσει μια περιοδεία στη βόρεια Ιταλία για να τραγουδήσει το Stabat Mater του, έτσι ώστε να μπορέσει να πληρώσει τα δίδακτρά της. Αφού πήρε το δίπλωμά της και τραγούδησε τον ρόλο της Κλυμένης στην όπερα Σαπφώ του Πατσίνι στην Μπολόνια το 1842, εξασφάλισε ένα τριετές συμβόλαιο, χάρη στην επιρροή του Ροσσίνι στον ιμπρεσάριο Μπαρτολομέο Μερέλλι, επιμελητή τόσο στη Σκάλα του Μιλάνου, όσο και στο Αυτοκρατορικό Θέατρο «am Kärntnertor» της Βιέννης. Το ευνοϊκό συμβόλαιο υπογράφηκε από τον ίδιο τον Ροσσίνι «εκ μέρους του Εουστάκιο Αλμπόνι», πατέρα της Μαριέττα, καθώς η Μαριέττα ήταν ακόμα ανήλικη. Η τραγουδίστρια παρέμεινε σε όλη τη ζωή της βαθιά ευγνωμονούσα στον παλαιό «μαέστρο» της, που της συμπαραστάθηκε σχεδόν σαν δεύτερος πατέρας της.
thumb|upright|left| Οι [[Πωλίν Βιαρντό|Βιαρντό και Αλμπόνι στους Ουγενότους, Κόβεν Γκάρντεν 1848 ]] Η πρώτη της εμφάνιση στη Σκάλα του Μιλάνου έλαβε χώρα τον Δεκέμβριο του 1842, στον ρόλο του Νεοκλή στην ιταλική εκδοχή της όπερας Η Πολιορκία της Κορίνθου. Ακολούθησαν ρόλοι σε όπερες των Μαρλιάνι (Marco Aurelio Marliani), Ντονιτσέττι, Σάλβι και Πατσίνι. Για τη σεζόν 1844-1845 η Αλμπόνι είχε προσληφθεί από το Αυτοκρατορικό Θέατρο Μπαλσόι Καμένυ, ενώ το 1846-1847 περιόδευσε στις κυριότερες πόλεις της Κεντρικής Ευρώπης, φθάνοντας τελικά στο Λονδίνο και στο Παρίσι, όπου και εγκαταστάθηκε μονίμως. Στο Λονδίνο «εμφανίσθηκε σε πρωταγωνιστικούς ρόλους των Ροσσίνι και Ντονιτσέττι (όπου επεσκίασε τις Τζούλια Γκρίζι και Τζένυ Λιντ), ενώ τραγούδησε επίσης τον Κερουμπίνο. Για τη λονδρέζικη παραγωγή των Ουγενότων, ο συνθέτης της όπερας Μάγερμπεερ άλλαξε τον ρόλο της υπηρέτριας Υρμπαίν από σοπράνο σε κοντράλτο και συνέθεσε την άρια «Non! – non, non, non, non, non! Vous n'avez jamais, je gage» στη 2η Πράξη για την Αλμπόνι. Στις 28 Αυγούστου 1848 τραγούδησε σε συναυλία στο Μάντσεστερ, μαζί με τον τενόρο Λορέντσο Σάλβι και τον ίδιο τον Φρεντερίκ Σοπέν στο πιάνο. Περιόδευσε στις ΗΠΑ το 1852-1853, εμφανιζόμενη εκεί μαζί με τη δεκατριάχρονη βιολονίστρια Καμίλα Ούρσο.
Το 1853 η Αλμπόνι παντρεύτηκε έναν ευγενή, τον κόμη Κάρλο Πέπολι από τα Παπικά Κράτη, πρώτο εξάδελφο του λιμπρετίστα Κάρλο Πέπολι, αλλά διατήρησε το οικογενειακό της επώνυμο για τη σταδιοδρομία της. Το 1863 χρειάσθηκε να αποσυρθεί για πρώτη φορά από τη σκηνή, και αιτία ήταν η σοβαρή ψυχασθένεια του συζύγου της, ο οποίος απεβίωσε το 1867. Μόλις τον επόμενο χρόνο, το 1868, η Αλμπόνι παρακολούθησε την κηδεία ενός εξίσου σημαντικού προσώπου στη ζωή της: του Ροσσίνι. Σε αυτή έψαλε, μαζί με την κορυφαία σοπράνο Αδελίνα Πάττι, μια στροφή της Dies irae, προσαρμοσμένη στη μουσική του ντουέτου «Quis est Homo» από τη Stabat Mater του ίδιου του Ροσσίνι. Ως φόρο τιμής στον «μαέστρο» της, δέχθηκε και να αναβιώσει τη σταδιοδρομία της κυρίως για να περιοδεύσει με την Petite messe solennelle του Ροσσίνι ανά την Ευρώπη. Ο συνθέτης είχε κάποτε εκφράσει την ελπίδα του ότι θα ανελάμβανε η ίδια να εκτελέσει το έργο αυτό μετά τον θάνατό του. Είχε επίσης αναφέρει ότι το είχε συνθέσει, ιδίως το νέο μέρος του «O salutaris», έχοντας μόνο τη φωνή της στο μυαλό του.
Το 1872 η Αλμπόνι αποσύρθηκε για πάντα από τη σκηνή μετά από 4 εκτελέσεις του ρόλου της Fidalma στην όπερα Ο μυστικός γάμος του Ντομένικο Τσιμαρόζα στο Παρίσι. Ως λόγος για την πρόωρη αυτή αποχώρηση αναφέρεται το δυσανάλογο και υπερβολικό πάχος της. Ωστόσο, στην πραγματικότητα εξακολούθησε να τραγουδά ιδιωτικά και σε συναυλίες για φιλανθρωπικούς σκοπούς (π.χ. στις 23 Δεκεμβρίου 1880 στην Όπερα του Παρισιού ) Το 1887 οι κυβερνήσεις της Γαλλίας και της ιταλίας συμφώνησαν τη μεταφορά της σορού του Ροσσίνι στη Βασιλική του Τιμίου Σταυρού της Φλωρεντίας. Τότε η 61 ετών Αλμπόνι έγραψε στον υπουργό εξωτερικών της Ιταλίας Ντι Ρομπιλάν, προτείνοντας η Petite Messe Solennelle, «η τελευταία σύνθεση του Ροσσίνι», να εκτελεσθεί στον ναό την ημέρα της κηδείας και «ζητώντας την τιμή, ως Ιταλίδα και μαθήτρια του αθανάτου Maestro», να το ερμηνεύσει η ίδια. Ωστόσο, η επιθυμία της δεν ικανοποιήθηκε και απλώς ήταν παρούσα στην τελετή εκταφής στο Παρίσι. Ο ανταποκριτής της εφημερίδας της Ρώμης Il Fanfulla έγραψε σχετικά: «οι φωτογράφοι απαθανάτισαν στην ίδια εικόνα τη μεγαλύτερη ερμηνεύτρια της Cenerentola («Σταχτοπούτας») και της Σεμιράμιδος, με ό,τι έχει απομείνει από τον άνθρωπο που έγραψε αυτά τα αριστουργήματα».
Το 1877 η Αλμπόνι ξαναπαντρεύτηκε, με έναν Γάλλο αξιωματικό του στρατού, τον Σαρλ Ζιγκέρ (Charles Zieger). Η τραγουδίστρια απεβίωσε στο Βιλ ντ' Αβρέ, προάστιο του Παρισιού, στη δική της «Βίλα La Cenerentola», και τάφηκε στο Κοιμητήριο του Περ-Λασαίζ. Πάντοτε ασχολούμενη με φιλανθρωπίες (συχνά στη μνήμη του Μαέστρο Ροσσίνι), άφησε σχεδόν όλη την ακίνητη περιουσία της στους φτωχούς. Στη διαθήκη της έγραψε ότι με το τραγούδι είχε κερδίσει όλη την περιουσία της και θα πέθαινε με τη γλυκιά σκέψη ότι το είχε χρησιμοποιήσει για να ενθαρρύνει και να παρηγορήσει. thumb|right| «Η φωνητική μου έκταση» (σημείωση της Μ. Αλμπόνι σε οικογενειακό λεύκωμα)
Καλλιτεχνικά χαρακτηριστικά
Η φωνή της Αλμπόνι, μια εξαιρετική κοντράλτο εκτεινόμενη χωρίς κενά σε 2,5 οκτάβες, καλύπτοντας όλη την περιοχή της μέτζο-σοπράνο, λεγόταν ότι είχε ταυτοχρόνως δύναμη, γλυκύτητα, πληρότητα και ασυνήθιστη ευελιξία. Δεν είχε συναγωνισμό σε κομμάτια που απαιτούσαν «ευαισθησία και ημιθρησκευτική γαλήνη», εξαιτίας της ποιότητας και του βελούδινου τόνου της. Είχε ζωντάνια και χάρη ως ηθοποιός του τύπου της comédienne της εποχής, ενώ από την άλλη δεν ήταν στη φύση της οι τραγικοί ρόλοι (tragédienne) και η ερμηνεία της του ισχυρά δραματικού ρόλου της Νόρμα στην ομώνυμη όπερα αναφέρεται ότι κάποιες φορές απετύγχανε. Παρά το γεγονός αυτό, η Αλμπόνι κατέγραψε έναν πραγματικό θρίαμβο το 1850, όταν πρωτοεμφανίσθηκε στην Όπερα του Παρισιού με τον τραγικό ρόλο της Fidès στον Προφήτη, που είχε ερμηνευθεί για πρώτη φορά το προηγούμενο έτος από τη μεγάλη Πωλίν Βιαρντό. Επιπλέον, ήταν σε θέση να αντιπαλέψει με δραματικούς ρόλους όπως της Azucena και της Ulrica στις όπερες του Βέρντι Τροβατόρε και Χορός Μεταμφιεσμένων αντιστοίχως, ακόμα και με τον ρόλο του Δον Κάρλο στον Ερνάνη (Λονδίνο 1847).
Εξωτερικοί σύνδεσμοι
Κατηγορία:Κοντράλτο Κατηγορία:Ιταλοί τραγουδιστές όπερας
Προϊστορική ζωή
Ο όρος Προϊστορική ζωή αναφέρεται σε διάφορους οργανισμούς που κατοικούσαν στην Γη απο την αρχή της ζωής περίπου 3.5 δισεκατομμύρια χρόνια ως την εποχή που ο άνθρωπος ξεκίνησε να κρατάει γραπτές αναφορές, περίπου το 3.500 Π.Κ.Ε. Κατά τη διάρκεια της πορείας της εξέλιξης, νέες μορφές ζωής αναπτύχθηκαν και πολλές άλλες, όπως οι δεινόσαυροι, εξαλείφθηκαν.
Στην γεωλογική χρονολογική κλίμακα ο άνθρωπος αναπτύχθηκε πολύ πρόσφατα, περίπου 4 εκατομμύρια χρόνια το νωρίτερο, παρόλο που η ακριβής χρονολογία παραμένει θέμα συζήτησης. Μερικές μορφές προϊστορικής ζωής όπως είναι κάποια φυτά και αξιοσημείωτα ζώα όπως ο κοιλάκανθος είναι αρχαίες μορφές ζωής που υπάρχουν ως σήμερα, κάνοντας τα ζωντανά απολιθώματα. Κάποια άλλα, όπως οι καρχαρίες, άλλαξαν ελάχιστα μέσα στους αιώνες. Για τις περισσότερες μορφές προϊστορικής ζωής που έχουν εξαλειφθεί, η μόνη απόδειξη που έχουμε ότι υπήρξαν κάποτε, είναι τα απολιθώματα ή τα αποτυπώματα τους σε βράχους.
Δείτε επίσης ιδιαίτερες αναφορές για ομάδες προϊστορικών ειδών :
Κατηγορία:Παλαιοντολογία
Prehistoric life יצורים פרהיסטוריים
Ζαν Μισέλ Μπασκιά
Ο Ζαν Μισέλ Μπασκιά (Jean-Michel Basquiat, 22 Δεκεμβρίου 1960 – 12 Αυγούστου 1988) ήταν Αμερικανός ζωγράφος.
Βιογραφία
Γεννήθηκε στο Μπρούκλιν της Νέας Υόρκης το 1960. Σε ηλικία 17 ετών άρχισε να σχεδιάζει με σπρέι γκράφιτι στο μετρό της Νέας Υόρκης, υπογράφοντας ως SAMO. Εγκατέλειψε το σχολείο και ζούσε πουλώντας μπλουζάκια και καρτ ποστάλ, ζωγραφισμένα από τον ίδιο και στις αρχές της δεκαετίας του άρχισε να εκθέτει έργα του σε ομαδικές εκθέσεις, στη Νέα Υόρκη και στην Ευρώπη. Τη δεκαετία του 1980 έκανε εκθέσεις σε διεθνή μουσεία και γκαλερί σε όλο τον κόσμο, ενώ έγινε γνωστός ως εκφραστής ενός πρωτόγονου νεοεξπρεσιονισμού που αποτυπώθηκε στα έργα του.
Ο Μπασκιά ασχολήθηκε με την ποίηση, τη ζωγραφική και το σχέδιο, ενώ δεν δίστασε να ασκήσει κριτική μέσα από τα έργα ζωγραφικής του. Το 1981, ο ποιητής και εικαστικός Ρενέ Ρικάρ έγραψε στο πρώτο αφιέρωμα για τον Μπασκιά στο περιοδικό ArtForum. Το 1982 συμμετείχε στην έκθεση–παράσταση Μεταπρωτοπορία: Ιταλία–Αμερική, μαζί με νεο-εξπρεσιονιστές καλλιτέχνες.
Το 1983 άρχισε να πραγματοποιεί ατομικές εκθέσεις και παράλληλα γνωρίστηκε με τον μέντορα της ποπ αρτ, Άντι Γουόρχολ, μια σχέση που διήρκεσε έως τον θάνατο του Γουόρχολ, το 1987.
Το 1985, η φωτογραφία του έγινε εξώφυλλο στο περιοδικό των New York Times, για το άρθρο "Νέα Τέχνη, Νέο Χρήμα: Το Μάρκετινγκ ενός Αμερικανού Καλλιτέχνη". Τη διετία 1986 έως 1988 ταξίδεψε σε Ευρώπη και Αφρική, όπου πραγματοποίησε αρκετές εκθέσεις ζωγραφικής.
Το 1988 πέθανε από υπερβολική δόση απαγορευμένων ουσιών σε ηλικία 27 ετών.
Suzuki GSX-R
Η Suzuki GSX-R είναι μία σειρά σπορ μοτοσικλετών που κατασκευάζεται από την ιαπωνική βιομηχανία της Suzuki. Η πρώτη μοτοσικλέτα της σειράς ήταν η Suzuki GSX-R 400, που κυκλοφόρησε το 1984 και μαζί με τα GSX-R600, GSX-R750, GSX-R1000 και GSX-R1100, θεωρούνται τα σημαντικότερα και πιο εμβληματικά της σειράς.
Τρέχοντα μοντέλα
Κατηγορία:Μοντέλα μοτοσικλετών Suzuki
Νουαρόντ
Το Νουαρόντ (γαλλικά: Noironte, ) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Α.Σ. Ιωνικός Νέας Φιλαδέλφειας
Ο Ιωνικός Αθλητικός Σύλλογος Νέας Φιλαδέλφειας είναι ελληνικό αθλητικό σωματείο που δραστηριοποιείται στην περιοχή της Νέας Φιλαδέλφειας, στο Νομό Αττικής, όπου και βρίσκεται η έδρα του, το Δημοτικό Γυμναστήριο Ιωνικός «Ζαχαρίας Αλεξάνδρου». Επίσημο έτος ίδρυσής του είναι το 1930 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης, πετοσφαίρισης, χειροσφαίρισης, ακροβατικής και ενόργανης γυμναστικής.
Η ίδρυση και τα πρώτα χρόνια
Η απόφαση για την ίδρυση του συλλόγου λήφθηκε σε μια συγκέντρωση φιλάθλων της Νέας Φιλαδέλφειας, στο σπίτι ενός από αυτούς, στις 11 Δεκεμβρίου 1929. Έδωσαν στο νέο σύλλογο την ονομασία "Ιωνικός" για να υπενθυμίζει τις μικρασιατικές ρίζες των κατοίκων του προσφυγικού προαστίου. Τα πρώτα αθλητικά τμήματα του συλλόγου ήταν: α) ποδόσφαιρο, β) στίβος και γ) βόλεϊ ανδρών και γυναικών. Αργότερα λειτούργησαν τμήματα ποδηλασίας, μπάσκετ, χάντμπολ και εκδρομών, ενώ το ποδοσφαιρικό καταργήθηκε. Το 1931 ο σύλλογος απέκτησε το σημερινό ιδιόκτητο γυμναστήριο του και το 1936 τα ιδιόκτητα γραφεία του.
Ιστορική αναδρομή
Η αλλαγή της χιλιετίας βρήκε το σύλλογο να λαμβάνει μέρος στο Πρωτάθλημα της Α2 Εθνικής Κατηγορίας. Συγκεκριμένα κατά την περίοδο 1999-00 ο σύλλογος τερμάτισε στην 7η θέση του βαθμολογικού πίνακα. Την επόμενη περίοδο, 2000-01, κατέκτησε τη 2η θέση της τελικής κατάταξης, ισοβαθμώντας με τον πρωτοπόρο Κ.Α.Ο. Δράμας, με 19 νίκες και 7 ήττες συγκομιδή. Με τον τρόπο αυτό επήλθε και η άνοδος στην κορυφαία κατηγορία της ελληνικής ανδρικής καλαθοσφαίρισης.
Την αγωνιστική περίοδο 2003-04 ο σύλλογος συνέλεξε 7 νίκες και 19 ήττες, τερματίζοντας στη 12η θέση, μόλις πάνω από τη ζώνη του υποβιβασμού. Στη διοργάνωση του ULEB Cup διαγωνίσθηκε συνολικά σε 10 αγώνες, πετυχαίνοντας 3 νίκες. Την επόμενη χρονιά, 2004-05, οπότε και μετακόμισε προσωρινά στην Αμαλιάδα, ο Ιωνικός τερμάτισε τελευταίος σε σύνολο 14 ομάδων, ενώ το καλοκαίρι ο Πρόεδρος της Κ.Α.Ε., Παναγιώτης Βοΐλης, κήρυξε πτώχευση λόγω κακοδιαχείρησης οδηγώντας την στην ερασιτεχνική Β' Εθνική. Στο αγωνιστικό κομμάτι, συμμετείχε επιπλέον στη FIBA Europe League (σημερινό FIBA EuroChallenge, διοργάνωση 3ου επιπέδου), συλλέγοντας 4 νίκες και 10 ήττες.
Αγωνιζόμενη πλέον στη Β' Εθνική, κι εν μέσω πολλών δυσκολιών, την περίοδο 2005-06 η ομάδα τερμάτισε στην τελευταία θέση του βαθμολογικού πίνακα με μόλις μία νίκη, γνωρίζοντας έναν ακόμη υποβιβασμό. Την επόμενη χρονιά, 2006-07, η ομάδα ανέκοψε την πτωτική της πορεία, τερματίζοντας στην 7η θέση του ομίλου της στη Γ' Εθνική. Την επόμενη περίοδο, 2007-08, βρέθηκε δύο θέσεις χαμηλότερα, δηλαδή στην 9η, γλυτώνοντας τον υποβιβασμό στο τοπικό πρωτάθλημα.
Την αγωνιστική περίοδο, 2008-09 ο Ιωνικός επέστρεψε στην 7η θέση της βαθμολογικής κατάταξης, για να σκαρφαλώσει στην 5η τη χρονιά 2009-10. Η επίδοση αυτή βελτιώθηκε περαιτέρω την περίοδο 2010-11 οπότε και ο σύλλογος ολοκλήρωσε τις αγωνιστικές του υποχρεώσεις στην 4η θέση. Τελικά, κατά την περίοδο 2011-12, τερμάτισε στην 3η θέση και μέσω διαδικασίας μπαράζ κρίθηκε πρώτη επιλαχούσα ομάδα για άνοδο σε περίπτωση αποχώρησης ομάδας από υψηλότερη κατηγορία. Πράγματι, κατόπιν ανακατατάξεων στις κατηγορίες από την Ε.Ο.Κ., ο Ιωνικός ανήλθε στη Β' Εθνική παίρνοντας τη θέση του Ηρακλείου Ο.Α.Α.
Την περίοδο 2012-13, αγωνιζόμενος πλέον στον Όμιλο Νότου της Β' Εθνικής, βρέθηκε στην 9η θέση της τελικής κατάταξης, εξασφαλίζοντας την παραμονή του στην κατηγορία.
Αγωνιστική περίοδος 2013-2014
Κατά την αγωνιστική περίοδο 2013-14, ο Α.Σ. Ιωνικός Νέας Φιλαδέλφειας διαγωνίσθηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει μόλις 2 νίκες και 24 ήττες, κατέλαβε τη 13η και προτελευταία θέση της τελικής βαθμολογίας γνωρίζοντας τον υποβιβασμό.
Έδρα του συλλόγου είναι το Δημοτικό Γυμναστήριο Ιωνικός «Ζαχαρίας Αλεξάνδρου». Πρόεδρος του διοικητικού συμβουλίου είναι ο πρώην καλαθοσφαιριστής Απόστολος Κόντος. Καθήκοντα πρώτου προπονητή διατηρεί από τον Ιούλιο του 2014 ο Νίκος Χατζηπανηγύρης. Το ρόστερ του Ιωνικού Νέας Φιλαδέλφειας για την αγωνιστική περίοδο 2013-14 συνέθεσαν οι παρακάτω αθλητές:
Τμήμα χειροσφαίρισης
Το τμήμα χάντμπολ είναι το πιο πλούσιο σε διακρίσεις του συλλόγου και ο Ιωνικός Ν.Φ. είναι πρώτος σε τίτλους στην Ελλάδα 16(+4). Στον θεσμό του πρωταθλήματος Handball Premier έχει 28 συμμετοχές. Το πρώτο επίσημο πρωτάθλημα από την ΟΧΕ διεξήχθη την περίοδο 1979-80, όπου και κατέκτησε ο Ιωνικός Ν.Φ.. Ακολούθησαν άλλες 9 κατακτήσεις, 10 πρωταθλήματα στο σύνολο, τα περισσότερα από κάθε άλλη ομάδα μέχρι και σήμερα. Κυριάρχησε τα πρώτα χρόνια κατακτώντας και τα 6 (1980-85), σερί το οποίο αποτελεί ρεκόρ. Επίσης, είναι η μόνη ομάδα που έχει κατακτήσει και τις τρεις επίσημες διοργανώσεις της ΟΧΕ (Πρωτάθλημα, Κύπελλο και Σούπερ Καπ). Έχει ακόμα 5 κύπελλα, σε 9 παρουσίες σε τελικούς, όπου και εκεί έχει το ρεκόρ συνεχόμενων κατακτήσεων με 4 σερί (1986–89). Έχει επιτύχει 2 νταμπλ (1987, 1993). Ο προπονητής ορόσημο της ομάδας που έχει συνεισφέρει τα μέγιστα και στο άθλημα της χειροσφαίρισης, είναι ο Τάσος Δανήλος , με τον οποίο κατέκτησε 4 πρωταθλήματα (1980-82 & 87) και 4 κύπελλα (1986-89), καθώς οδήγησε για πρώτη φορά ελληνική ομάδα σε ευρωπαϊκό θεσμό το 1981. Μεγάλο όνομα προπονητή που πέρασε από την ομάδα ήταν και ο Παναγιώτης Ιατρούδης, με τον οποίο κατέκτησε 2 πρωταθλήματα (1992, 99) καθώς και το Σούπερ καπ (1999). Από το τμήμα του πέρασαν και αθλητές μεγάλου βεληνεκούς όπως ο διεθνής τερματοφύλακας Δημήτρης Καφφάτος, ο Χριστόφορος Μπακαούκας, ο Γιάννης Αρβανίτης όπου κατέκτησε, έξι πρωταθλήματα και τρία κύπελλα Ελλάδος (2 Νταμπλ: 87, 93) και ο Νίκος Γραμματικός που κατέκτησε 2 πρωταθλήματα και 1 κύπελλο (1 Νταμπλ: 93). Η ομάδα υποβιβάστηκε τελευταία φορά στην Α2 την περίοδο 2010-11. Την περίοδο 2014-15 κατέκτησε την πρώτη θέση του Α ομίλου στην Α2 κατηγορία, όμως λόγω οικονομικών προβλημάτων παραχώρησε την θέση του. Την φετινή περίοδο 2018-19 έχει στόχο την επάνοδο στην Handball Premier εκεί που ανήκει.
Άλλοι τίτλοι
Τμήματα υποδομών
Τμήμα πετοσφαίρισης
Η ομάδα βόλεϊ του Ιωνικού αναφέρεται για πρώτη φορά τον Οκτώβριο του 1934 όταν επικράτησε με 2-0 σετ (15-10, 15-4) επί του Φυσιολατρικού Ομίλου Ν. Ιωνίας.
Η ομάδα του γυναικείου βόλεϊ του Ιωνικού έχει κατακτήσει 2 πρωταθλήματα Ελλάδος: 1989, 1994.
Το ανδρικό τμήμα κατέκτησε το πρώτο πρωτάθλημα της Α2 κατηγορίας, και μετρά 22 συμμετοχές στην Εθνική κατηγορία, ενώ έχει κατακτήσει 2 πρωταθλήματα Ελλάδας εφήβων: 1970, 1980.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι ποδηλασίας Κατηγορία:Σωματεία Ε.Σ.Κ.Α. Κατηγορία:Σωματεία Ε.Σ.Π.Α.Α.Α. Κατηγορία:Ιδρύσεις αθλητικών συλλόγων το 1930 Κατηγορία:Ιδρύσεις ομάδων καλαθοσφαίρισης σε άγνωστο έτος
IC
Η συντομογραφία λατινικών χαρακτήρων IC ή Ic μπορεί να αναφέρεται:
Αντίγκουα
thumb|right|300px|Η παραλία Τέρνερ thumb|right|300px|Το νησί [[Μπερντ Άιλαντ, Αντίγκουα και Μπαρμπούντα|Μπερντ]] thumb|right|300px|Η παραλία του [[Ντίκενσον Μπέυ]]
Γεωγραφία
Η Αντίγκουα είναι το μεγαλύτερο νησί της Αντίγκουα και Μπαρμπούντα με συνολική έκταση 281 τ.χλμ.. Έχει ακτογραμμή 87 χλμ. Το ψηλότερο υψόμετρο είναι 402 μέτρα από την επιφάνεια της θάλασσας. Σημειώνεται ότι στον Β' Π.Π. η Αντίγκουα ήταν μια από τις βρετανικές αποικίες που συμπεριελήφθησαν στη αμερικανο-βρετανική Συμφωνία αντιτορπιλικών έναντι βάσεων.
Προέλευση του ονόματος
Η ισπανική λέξη Antigua σημαίνει αρχαία. Την ονόμασε έτσι ο Χριστόφορος Κολόμβος, από μια εικόνα του Καθεδρικού Ναού της Σεβίλλης, Σάντα Μαρία δε λα Αντίγκουα (Αγία Μαρία του Αρχαίου Καθεδρικού Ναού). Ένα άλλο όνομα είναι το Ουαλάδλι, που σημαίνει το δικό μας.
Ενορίες
Η Αντίγκουα χωρίζεται σε 6 ενορίες:
Μεταφορές
Το μόνο αεροδρόμιο στην Αντίγκουα και Μπαρμπούντα  βρίσκεται στο νησί της Αντίγκουα και είναι το Διεθνές Αεροδρόμιο V.C. Bird. Βρίσκεται σε γεωγραφικές συντεταγμένες 17°08′12″Β 061°47′35″Δ. Βρίσκεται 8 χλμ. βορειοανατολικά του Σαιντ Τζονς, πρωτεύουσας της Αντίγκουα και Μπαρμπούντα.
Παλαιοντολογία
Η Παλαιοντολογία είναι Επιστήμη η οποία μελετά την ιστορία της εμφάνισης και της ανάπτυξης της ζωής στη Γη, των αρχαίων φυτών και ζώων και γενικά ζωντανών οργανισμών. Η Παλαιοντολογία βασίζεται στη μελέτη των απολιθωμάτων, αποδεικνύοντας την ύπαρξη ζωντανών οργανισμών διατηρημένων, ολικά ή (συνηθέστερα) μερικά μέσα σε πετρώματα. Περιλαμβάνει τη μελέτη των οργανικών απολιθωμάτων, των ιχνών, των μητρών, των απορριπτομένων τμημάτων, των κοπρόλιθων και των χημικών καταλοίπων.
Αντίγκουα
Μεταφορές
Στον παρακάτω πίνακα φαίνονται οι πτήσεις και οι προορισμοί του Διεθνούς Αεροδρομίου V.C. Bird:
Παλαιοντολογία
Συνοπτικά
Η σύγχρονη Παλαιοντολογία τοποθετεί τη ζωή των παλαιότερων εποχών στα εννοιολογικά της πλαίσια, μελετώντας τον τρόπο με τον οποίο οι μακρόχρονες (μακροσκοπικές) φυσικές αλλαγές της παγκόσμιας γεωγραφίας ("Παλαιογεωγραφία") και το κλίμα ("παλαιοκλίμα") επέδρασαν στην εξέλιξη της ζωής, πώς ανταποκρίθηκαν τα οικοσυστήματα σε αυτές τις αλλαγές, αλλάζοντας με τη σειρά τους το πλανητικό περιβάλλον, και πώς αυτές οι αμοιβαίες αντιδράσεις επηρέασαν τα σημερινά σχήματα της βιοποικιλότητας. Κατά συνέπεια, η Παλαιοντολογία έχει κοινά χαρακτηριστικά με τη Γεωλογία, τη μελέτη και τη δομή των πετρωμάτων καθώς και με τη Βοτανική, τη Βιολογία, τη Ζωολογία, και την Οικολογία, κλάδους που έχουν στενή σχέση με τους ζωντανούς οργανισμούς και τους τρόπους αλληλεπίδρασης με το φυσικό άβιο περιβάλλον. Πολλενολογία είναι η μελέτη της γύρης (pollen), σύγχρονης ή απολιθωμένης.
Αντίγκουα
Αθλητισμός
right|250px|Το [[Στάδιο Σερ Βίβιαν Ρίτσαρντς]]
Παλαιοντολογία
Συνοπτικά
Οι κύριες υποδιαιρέσεις της παλαιοντολογίας περιλαμβάνουν την αρχαιοζωολογία (ζώα), την αρχαιοβοτανική (φυτά), και την Μικροπαλαιοντολογία, δηλ. τη μελέτη των μικροαπολιθωμάτων (microfossils). Οι Παλαιοζωολόγοι ειδικεύονται στην παλαιοντολογία Ασπονδύλων, που αφορά στα ζώα χωρίς σπονδυλική στήλη, ή στην παλαιοντολογία Σπονδυλώτών, που αφορά στα απολιθώματα ζώων με σπονδυλική στήλη, συμπεριλαμβανομένων των απολιθωμάτων ανθρωποειδών (παλαιοανθρωπολογία). Οι Μικροπαλαιοντολόγοι μελετούν μικροσκοπικά απολιθώματα, στα οποία συγκαταλέγονται οργανικά μικροαπολιθώματα (organic-walled microfossils.
Αντίγκουα
Αθλητισμός
Το κυριότερο άθλημα είναι το κρίκετ. Το κυριότερο στάδιο είναι το Στάδιο Σερ Βίβιαν Ρίτσαρντς. Απέχει από την Σαιντ Τζονς 10-20 λεπτά με αμάξι). Βρίσκεται στην Οδό Φάκτορυ Ρόουντ. Χτίστηκε το 2006 για το Παγκόσμιο Κήπελο Κρίκετ 2007. Το κτίσημό του κόστισε 60 Αμερικανικά δολάρια. Το στάδιο ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς. Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας. Ο τελευταίος αγώνας έγινε στις 13 Φεβρουαρίου 2009 και έπαιξαν οι Δυτικές Ινδίες εναντίον της Αγγλίας.
Παλαιοντολογία
Συνοπτικά
Υπάρχουν πολλές αναπτυσσόμενες ειδικότητες όπως η παλαιοοικολογία, η αρχαιοβοτανική, η ιχνολογία (η μελέτη των ιχνών και των μητρών) και η ταφονομία, η μελέτη του τι συνέβη στους οργανισμούς μετά την εξαφάνιση τους.
Αντίγκουα
Εικόνες
Όλες οι παρακάτω εικόνες είναι οι ομορφότερες παραλίες του νησιού:
Παλαιοντολογία
Συνοπτικά
Οι κύριες περιοχές μελέτης περιλαμβάνουν την συσχέτιση των γεωλογικών στρωμάτων με τις γεωλογικές εποχές και τη μελέτη της εξέλιξης των ζωικών μορφών. Η Παλαιοντολογία χρησιμοποιεί την ίδια κλασική ταξινόμηση της διώνυμης ονοματολογίας που επινοήθηκε για τη βιολογία των ζωντανών οργανισμών στα μέσα του 18ου αιώνα από τον Σουηδό βοτανολόγο Κάρολο Λινναίο και θέτει αυτά τα είδη σε ένα γενεαλογικό πλαίσιο, υποδεικνύοντας επιπλέον τους βαθμούς αλληλοσυσχέτισής τους με την τεχνικής της κλαδιστικής.
Αντίγκουα
Εξωτερικοί σύνδεσμοι
Κατηγορία:Νησιά της Αντίγκουα και Μπαρμπούντα Κατηγορία:Αντίγκουα και Μπαρμπούντα
Παλαιοντολογία
Συνοπτικά
Η σημασία της Παλαιοντολογίας από οικονομική άποψη έγκειται στη χρήση των απολιθωμάτων για τον προσδιορισμό της ηλικίας και της φύσης των πετρωμάτων που τα περιέχουν, ή των υποκείμενων/υπερκείμενων στρωμάτων. Η πληροφορία αυτή είναι ζωτικής σημασίας για τη βιομηχανία εξόρυξης ορυκτών και μεταλλευμάτων και, κυρίως, στη βιομηχανία πετρελαίου. Είναι, επίσης, χρήσιμη σε κατασκευές θεμελίων μεγάλων έργων (π.χ. φραγμάτων, μεγάλων κτιρίων, γεφυρών κτλ). Η εξέταση των απολιθωμάτων που περιέχονται σε ένα πέτρωμα παραμένει ένας από τους ταχύτερους και πιο ακριβείς τρόπους προσδιορισμού της ηλικίας του πετρώματος, αν και η ηλικία που προσδιορίζεται από αυτά είναι σχετική. Απολιθώματα τα οποία μπορούν να χρησιμοποιηθούν για την πολύ ακριβή χρονολόγηση ενός πετρώματος ονομάζονται καθοδηγητικά απολιθώματα. Τα απολιθώματα ήταν γνωστά στον πρωτόγονο άνθρωπο ο οποίος σωστά τα θεωρούσε ως τα απομεινάρια παλαιών μορφών ζωής. Η οργανωμένη μελέτη της παλαιοντολογίας ανάγεται, όμως, μόλις στα τέλη του 18ου αιώνα.
Γεγονότα Ιανουαρίου 2010
Καταγράφονται γεγονότα που συνέβησαν το μήνα Ιανουάριο του έτους 2010 και οι πηγές μέσω των οποίων μεταδόθηκαν.
Παλαιοντολογία
Διακεκριμένοι παλαιοντολόγοι
Οι Παλαιοντολόγοι κατατάσσονται ανάμεσα στις πιο ενδιαφέρουσες και εκκεντρικές μορφές στην ιστορία της επιστήμης. Ανάμεσα στους σημαντικότερους περιλαμβάνονται ο Άγγλος Γουΐλιαμ Σμιθ που παρατήρησε πρώτος ότι παρόμοιες αλληλουχίες (σειρές) απολιθωμάτων ανευρίσκονται στον ίδιο τόπο και ο Γάλλος Ζωρζ Κυβιέ (Georges Cuvier), που ξεκίνησε τη μελέτη των αρχαίων ζώων βασιζόμενος στα σημερινά ζώα. Στους αξιοσημείωτους Αμερικανούς περιλαμβάνονται οι Έντουαρντ Ντρίνκερ Κόουπ, Οθνίελ Τσαρλς Μαρς, Πωλ Σερένο, Χένρι Φέρφιλντ Όζμπορν, Τσαρλς Γουόλκοτ και Ρόι Τσάπμαν Άντριους. Διακεκριμένοι Ευρωπαίοι παλαιοντολόγοι είναι ο ελβετός Λουΐ Αγκασίζ,ο φινλανδός Μπγιόρν Κουρτέν, ο τσέχος παλαιοεντομολόγος Γιαρμίλα Κουκαλόβα-Πεκ. Ο Φραντς Νόπκα φον Φέλσο-Ζίλβας αναφέρεται συχνά ως πατέρας της παλαιοβιολογίας, ενός τομέα έρευνας που σχετίζεται με βιολογικά και οικολογικά συμπεράσματα, τα οποία είναι δυνατόν να εξαχθούν από απολιθώματα.
Γεγονότα Ιανουαρίου 2010
8 Ιανουαρίου
(Reuters South Africa)
12 Ιανουαρίου
thumb|Ισχυρότατος σεισμός ισοπέδωσε την Αϊτή.
15 Ιανουαρίου
thumb|Η ηλιακή έκλειψη όπως φάνηκε από την Κεντροαφρικανική Δημοκρατία.
Παλαιοντολογία
Έρευνα
Η έρευνα της Παλαιοντολογικής επιστήμης περιλαμβάνει τους εξής τομείς:
Γεγονότα Ιανουαρίου 2010
17 Ιανουαρίου
thumb|Ο Τζέιμς Κάμερον κέρδισε Χρυσή Σφαίρα για την ταινία Avatar.
Παλαιοντολογία
Εξωτερικοί σύνδεσμοι
* Κατηγορία:Ζωολογία Κατηγορία:Ιστορική γεωλογία
Γεγονότα Ιανουαρίου 2010
31 Ιανουαρίου
Γεγονοτα 01
Γεωμετρική κατανομή
right|350px|thumb|Παραδείγματα γεωμετρικής κατανομής με. right|350px|thumb|Παραδείγματα αθροιστικής κατανομής με.
Η γεωμετρική κατανομή είναι μια διακριτή συνάρτηση κατανομής τυχαίας μεταβλητής. Περιγράφει το πλήθος πειραμάτων με δυο πιθανά αποτελέσματα (επιτυχία - αποτυχία) και πιθανότητα επιτυχίας p, μέχρι να έχουμε μια επιτυχία.
Θεωρούμε την τυχαία μεταβλητή X που εκφράζει το πλήθος των πειραμάτων. Η πιθανότητα να χρειαστούμε πειράματα έως ότου να έχουμε μια επιτυχία με πιθανότητα επιτυχίας p κάθε φορά είναι:
Μέση τιμή
Απόδειξη 1η: Θα χρησιμοποιήσουμε την εξής φόρμουλα για τον υπολογισμό της μέσης τιμής: Η πιθανότητα να έρθει η πρώτη επιτυχία μετά το x-οστό πείραμα είναι ίση με την πιθανότητα τα πρώτα x-1 πειράματα να είναι αποτυχίες, δηλαδή επιστρέφοντας στον τύπο της μέσης τιμής, έχουμε ότι:
Απόδειξη 2η: Ένας εναλλακτικός τρόπος για την εύρεση την μέσης τιμής είναι ο εξής:
Διακύμανση
Ξεκινάμε υπολογίζοντας την τιμή: Η διακύμανση τότε δίνεται από τον τύπο:
Διάμεσος
Θέλουμε να βρούμε την μικρότερη τιμή του x ώστε: Ισοδύναμα, Δηλαδή,
Εντροπία
Από τον ορισμό της εντροπίας, έχουμε ότι:
Πιθανογεννήτρια συνάρτηση
Από τον ορισμό της πιθανογεννήτριας συνάρτησης, έχουμε ότι: χρησιμοποιώντας ότι.
Χαρακτηριστική συνάρτηση
Από τον ορισμό της χαρακτηριστικής συνάρτησης, έχουμε ότι: χρησιμοποιώντας ότι.
Ιδιότητες
Το γεγονός Z \geq x συμβαίνει όταν X_1 \geq x και X_2 \geq x. Επομένως, για κάθε x \geq 0, έχουμε ότι Συνεπώς η Z είναι γεωμετρική κατανομή με παράμετρο.
Παραπομπές
Κατηγορία:Θεωρία πιθανοτήτων Κατηγορία:Κατανομές Κατηγορία:Στατιστική
Μουνάτιος ο Τραλλιανός
Ο Μουνάτιος ο Τραλλιανός, γραμματικός του 2ου π.Χ. αιώνα επονομαζόμενος ο κριτικός, μνημονεύεται από τον Φιλόστρατο ως ένας από τους δασκάλους του Ηρώδου του Αττικού. Φέρεται επίσης ως συγγραφέας ενός υπομνήματος στα ποιήματα του Θεοκρίτου.
Νομαί
Το Νομαί (γαλλικά: Nommay) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Έλος Λακωνίας
Το Έλος (Δουραλή ή Ντουραλή) είναι χωριό της Περιφερειακής Ενότητας Λακωνίας της Περιφέρειας Πελοποννήσου και Τοπική κοινότητα του καλλικρατικού Δήμου Ευρώτα. Το Έλος βρίσκεται στο νότιο τμήμα της Λακωνίας, κοντά στις εκβολές του ποταμού Ευρώτα και απέχει από την Σπάρτη 43 χιλιόμετρα. Ο πληθυσμός του είναι, σύμφωνα με τη απογραφή του 2011, 742 κάτοικοι.
Από τις λιγοστές περιοχές στην Ελλάδα με ριζες και όνομα που χύνεται στις απαρχές της ιστορίας. Αναφορές για το Έλος (πόλη των Αχαιών αρχικά) στην Αρχαία Ελλάδα έχουμε από τον Όμηρο, όπου στο Νεών Κατάλογο στην Ιλιάδα περιγράφεται ως «ἔφαλον πτολίεθρον Ἕλος» (ἔφαλον=απόκρημνο, πτολίεθρον=πόλις με ακρόπολη, περιτειχισμένη πόλη).
Η τοπική ονομασία  Ντουραλή  η  Δουραλή ', από την οποία ονομάζονται οι κάτοικοί του  Ντουραλιώτες  η  Δουραλιώτες  ενδέχεται να προέρχεται από την προσφώνηση Δορυάλωτες, δηλαδή αυτοί που έχουν αλωθεί από το δόρυ ή τους Δωριείς (με τη δωρική κατάκτηση της Λακωνίας).
Ιδρυτής του Έλους αναφέρεται από τον Παυσανία και τον Στράβωνα ο γιος του Περσέα ο Έλειος, από τον οποίο πιθανόν να προήλθε και η ονομασία  Είλωτες  η  Ελωτες .
Το έδαφός του είναι εύφορο (όπως και στα υπόλοιπα χωριά-κωμοπόλεις της Λακωνίας), παράγοντας από τα καλύτερα εσπεριδοειδή στην Ελλάδα. Η γονιμότητα των αγρών οφείλεται στη λίπανση τους από τα νερά του Ευρώτα. Κατά καιρούς όμως και σε περιόδους έντονων και συνεχών βροχοπτώσεων και σε συνδυασμό με την απορροή του Βορβα (ξηροχείμαρρος όπου εκβάλει στην πεδιάδα του χωριού) το χωριό πλημμυρίζει. Η μεγάλη πλημμύρα του 1998 είχε προκαλέσει μεγάλες καταστροφές με την στάθμη του νερού να είχε υπερβεί το 1,2 μέτρο.
Σε απόσταση λιγότερη από δυο χιλιόμετρα προς τον νότο βρίσκεται η παραλία Πούντα με την απέραντη αμμουδιά και αμμόλοφους και δίπλα οι εκβολές του ποταμού Ερώτα. Δυτικότερα στην παραλία συναντάμε το Βιβάρι. Μια μικρή λιμνοθάλασσα πλούσια σε ψάρια και πτηνά.
Η ποδοσφαιρική ομάδα του χωριού, με σημαντική ιστορία, ονομάζεται Ευρώτας Έλους. Έτος ιδρύσεως της ομάδας είναι η 1η Οκτωβρίου 1929. Η αναγνώρισή του ως σωματείου έγινε το 1930 με αριθμό απόφασης 699/26/9, με έδρα το Έλος και το γήπεδο στην τωρινή του θέση από τις 8-9-1963. Το δημοτικό γήπεδο Έλους «Βασίλειος Μιχελάκος» έχει χλοοτάπητα, κερκίδες και φωτισμό. Χρώματα της ομάδας είναι το ερυθρό και το λευκό, με δεύτερο εμφάνιση το μπλε-άσπρο.
Παραπομπές
Κατηγορία:Χωριά του νομού Λακωνίας Κατηγορία:Δήμος Ευρώτα
Voivod
Οι Voivod είναι καναδικό heavy metal συγκρότημα, το οποίο σχηματίστηκε το 1982 στο Ζονκιέρ του Κεμπέκ. Το συγκεκριμένο σχήμα έγινε γνωστό για τη μίξη του progressive metal με το thrash και τη στιχουργική επιστημονικής φαντασίας.
Αναγνώριση και επιτυχία
Οι Voivod σχηματίστηκαν το 1982 από τον τραγουδιστή Ντένις "Snake" Μπέλαντζερ, τον κιθαρίστα Ντένις "Piggy" Ντ' Αμούρ, τον μπασίστα Ζαν-Ιβ "Blacky" Θέριο και το ντράμερ Μισέλ "Away" Λανγκέβιν. Αρχικός σκοπός τους ήταν η στιχουργική του συγκροτήματος να βασιστεί στον "Korgull", έναν χαρακτήρα επιστημονικής φαντασίας δημιουργημένο από τον Μπέλαντζερ. Τα μέλη των Voivod είχαν έρθει σε μία πρώτη επαφή το 1980, αλλά αποφάσισαν να σχηματίσουν το συγκρότημα το Νοέμβριο του 1982.
Στις πρώτες τους ζωντανές εμφανίσεις, συμπεριέλαβαν διασκευές σε τραγούδια των Motörhead, Venom και Judas Priest. Το 1984 ηχογράφησαν το ντέμο "To The Death", από το οποίο προήλθε το τραγούδι "Condemned to the Gallows" που συμπεριλήφθηκε στη συλλογή "Metal Massacre V" της "Metal Blade".
Με δάνειο δύο χιλιάδων δολαρίων από τους γονείς των μελών του σχήματος, κυκλοφόρησαν το "War and Pain" τον Αύγουστο του 1984 μέσω της Metal Blade Records. Οι ηχογραφήσεις του δίσκου είχαν πραγματοποιηθεί μέσα σε διάστημα οκτώ ημερών, δύο μήνες νωρίτερα.
Τον Δεκέμβριο του 1984 ηχογράφησαν ζωντανά το ντέμο "Morgoth Invasion" και στις 5 Απριλίου 1986 έπαιξαν ζωντανά για πρώτη φορά εκτός Καναδά, ανοίγοντας την εμφάνιση των Venom και των Cro-Mags στο "The Ritz" της Νέας Υόρκης.
Το Νοέμβριο του 1985 είχαν ηχογραφήσει στο Μόντρεαλ τον δίσκο "Rrröööaaarrr", ο οποίος κυκλοφόρησε στις 14 Μαρτίου 1986 μέσω της "Noise Records". Το καλοκαίρι εκείνης της χρονιάς περιόδευσαν μαζί με τους Celtic Frost και τους Running Wild στη Βόρεια Αμερική, ενώ το Νοέμβριο της ίδιας χρονιάς πραγματοποίησαν την πρώτη τους ευρωπαϊκή περιοδεία μαζί με τους Possessed και τους Deathrow. Με σκοπό να ευχαριστήσουν τους οπαδούς τους, οι Voivod κυκλοφόρησαν μόνο μέσω fan club το ζωντανά ηχογραφημένο ντέμο "No Speed Limit" στα τέλη του 1986.
Τον Δεκέμβριο του 1986, ηχογράφησαν στα "Musiclab Studios" του Βερολίνου το "Killing Technology", το οποίο κυκλοφόρησε στις 3 Απριλίου 1987. Οι Voivod περιόδευσαν στη Βόρεια Αμερική τον Απρίλιο και τον Μάιο του 1987 ανοίγοντας τις εμφανίσεις των Kreator, με τους οποίους συνέχισαν το Νοέμβριο στην Ευρώπη. Η εμφάνιση των Voivod στο φεστιβάλ "Christmas On Earth" των Megadeth στο Ληντς ακυρώθηκε όταν κατασχέθηκε ο εξοπλισμός τους στο βρετανικό τελωνείο. Τα μέλη του συγκροτήματος εμφανίστηκαν στη συναυλία χωρίς να μπορέσουν να παίξουν.
Ακολούθησε το "Dimension Hatröss" τον Ιούνιο του 1988, με το συγκρότημα να εξελίσσεται μουσικά αλλά την περιοδεία για την προώθηση του άλμπουμ να αναβάλλεται λόγω καρκίνου στον εγκέφαλο του Ντ' Αμούρ. Όταν η διάγνωση ανέφερε ότι μετά από την εγχείρηση ο μουσικός δεν θα μπορούσε να συνεχίσει να παίζει κιθάρα, ο Ντ' Αμούρ αρνήθηκε να κάνει την επέμβαση και επικεντρώθηκε στην εξέλιξη των Voivod. Το συγκρότημα περιόδευσε στη Βόρεια Αμερική με τους Vio-lence και κυκλοφόρησε το ντέμο "A Flawless Structure".
Το 1989 υπέγραψαν στην "MCA" και κυκλοφόρησαν το "Nothingface" στις 13 Οκτωβρίου 1989, μπαίνοντας για πρώτη φορά στους καταλόγους επιτυχιών των Ηνωμένων Πολιτειών. Η στιχουργική του άλμπουμ είχε να κάνει με πολλαπλές εσωτερικές ψυχολογικές διαστάσεις και οι Voivod περιόδευσαν με τους Soundgarden και τους Faith No More να ανοίγουν τις εμφανίσεις τους. Ακολούθησαν εμφανίσεις σε μεγάλα στάδια του Καναδά μαζί με τους Rush.
Αλλαγές μελών
Ακολούθησε το "Angel Rat" του 1991, μετά την κυκλοφορία του οποίου ο Θέριο αντικαταστάθηκε από τον Πιέρ Σεντ Τζιν.
Το 1993, κυκλοφόρησαν το "The Outer Limits" και περιόδευσαν στη Βόρεια Αμερική με τους Damn the Machine και Clutch. Ο Μπέλαντζερ αποχώρησε το 1995, όπως και ο Ζιλ Μπριζμπουά, ο οποίος είχε αναλάβει το μπάσο. Το "Negatron" κυκλοφόρησε το Νοέμβριο εκείνης της χρονιάς με τη συμμετοχή του J. G. Thirlwell στο τραγούδι "D.N.A. (Don't No Anything)". Το μπάσο και τα φωνητικά ανέλαβε ο Έρικ "E-Force" Φόρεστ και το άλμπουμ εκδόθηκε στη Βόρεια Αμερική από την "Hypnotic" και στην Ευρώπη από τη "Mausoleum Records".
Το "Phobos" του 1997 κυκλοφόρησε σε συμπαραγωγή του συγκροτήματος με τον Ρομπ Σάνζο και περιελάμβανε τη διασκευή στο "21st Century Schizoid Man" των King Crimson. Κατά τη διάρκεια της περιοδείας για την προώθηση του άλμπουμ, ο Φόρεστ τραυματίστηκε σοβαρά σε αυτοκινητιστικό ατύχημα, στη Γερμανία. Ο τραγουδιστής έπεσε σε κώμα και υπέφερε αρκετά προβλήματα στη σπονδυλική του στήλη. Η ανάρρωση του χρειάστηκε αρκετούς μήνες.
Η έλευση του Νιούστεντ
Το 2001, ο Φόρεστ αποχώρησε για να σχηματίσει τους E-Force και στο συγκρότημα επέστρεψε ο Μπέλαντζερ, ενώ το 2002, το μπάσο ανέλαβε ο Τζέισον Νιούστεντ (Jasonic) των Metallica, δισκογραφικά. Τον Ιούλιο του 2002 άνοιξαν τις δύο εμφανίσεις των Dio στο Κεμπέκ με τον Βίνσεντ Πικ ως γκεστ στο μπάσο, αφού η πρώτη εμφάνιση του Νιούστεντ με το συγκρότημα στις συναυλίες, έγινε στο "Bourbon Street Bar And Grill" του Κονκόρντ της Καλιφόρνια, στις 4 Απριλίου 2003, ενώ έναν μήνα νωρίτερα είχε κυκλοφορήσει ο δίσκος Voivod". Το Σεπτέμβριο της ίδιας χρονιάς, ήταν προγραμματισμένο να περιοδεύσουν στην Ευρώπη μαζί με το προσωπικό σχήμα του Ozzy Osbourne, αλλά οι συγκεκριμένες εμφανίσεις ακυρώθηκαν λόγω εγχείρησης στο πόδι του Osbourne.
Το 2005, έγινε γνωστό ότι ο Ντ'Αμούρ υπέφερε από καρκίνο του παχέος εντέρου, και απεβίωσε στις 26 Αυγούστου 2005, σε ηλικία 45 ετών. Το συγκρότημα ολοκλήρωσε την ηχογράφηση του δίσκου "Katorz", ο οποίος κυκλοφόρησε στις 25 Ιουλίου 2006 μέσω της "Nuclear Blast".
Η επανένωση
Ο Λανγκέβιν επιβεβαίωσε ότι το συγκρότημα δούλευε πάνω στον τελευταίο του δίσκο στα τέλη του 2007, για τις ηχογραφήσεις του οποίου προσκάλεσαν τα πρώην μέλη του σχήματος, Ντάνιελ "Chewy" Μονγκρέιν και Ζαν-Ιβ "Blacky" Θέριο. Οι Voivod εμφανίστηκαν στο φεστιβάλ "Monsters of Rock" του Κάλγκαρι στις 26 Ιουλίου 2008 και στο "Thrash Domination" του Καβασάκι της Ιαπωνίας μαζί με τους Testament και τους Forbidden.
Στις 23 Ιουνίου 2009, κυκλοφόρησαν το άλμπουμ "Infini", την τελευταία ηχογράφηση του Νιούστεντ μαζί τους και τον επόμενο χρόνο έγινε γνωστό ότι το συγκρότημα συνέθετε νέα κομμάτια και δεν θα διαλυόταν. Το καλοκαίρι του 2012, ανακοινώθηκε ότι ο τίτλος του 13ου άλμπουμ του συγκροτήματος θα ήταν "Target Earth". Ο δίσκος κυκλοφόρησε τον Ιανουάριο του 2013 και παρουσίασε την επιστροφή των Voivod στον κλασικό τους ήχο, με ιδιαίτερα θετικές κριτικές.
Τον Ιούλιο του 2014, έγινε γνωστό ότι ο "Blacky" αποχώρησε εκ νέου από το συγκρότημα, δίνοντας τη θέση του στον Ντομινίκ "Rocky" Λαρός.
Το 2017, κυκλοφόρησαν το EP σινγκλ "Silver Machine" σε περιορισμένο αριθμό 1000 αντιτύπων μέσω της Century Media, με τη διασκευή των Voivod στο ομώνυμο κομμάτι των Hawkwind.
Δισκογραφία
{|width="100%" align="center"|
Πηγές
Κατηγορία:Καναδικά thrash metal συγκροτήματα Κατηγορία:Καναδικά speed metal συγκροτήματα Κατηγορία:Καναδικά progressive metal συγκροτήματα Κατηγορία:Alternative metal συγκροτήματα
Τουρισμός στην Αμπχαζία
Ο τουρισμός στην Αμπχαζία είναι δυνατός σύμφωνα με τη γεωργιανή νομοθεσία για τους ξένους που εισέρχονται στο κατεχόμενο έδαφος από τη Γεωργία, αν και η Γεωργία δεν μπορεί να εγγυηθεί την ασφάλεια εντός του αμφισβητούμενου εδάφους. Ωστόσο, οι παραλίες της Αμπχαζίας στη Μαύρη Θάλασσα εξακολουθούν να είναι προσβάσιμες για τους τουρίστες που έρχονται από τη ρωσική πλευρά των συνόρων Αμπχαζίας-Ρωσίας, η οποία δεν τελεί υπό γεωργιανό έλεγχο. Οι χαμηλές τιμές και η απουσία οποιωνδήποτε απαιτήσεων θεώρησης προσελκύουν Ρώσους τουρίστες, ιδίως εκείνους που δεν μπορούν να αντέξουν οικονομικά τις διακοπές στην Τουρκία, την Αίγυπτο, τη Βουλγαρία και άλλες δημοφιλείς ρωσικές τουριστικές κατευθύνσεις.
Ιστορικό
Κατά την εποχή της Σοβιετικής Ένωσης, οι παραλίες της Μαύρης Θάλασσας της Αμπχαζίας προσέλκυσαν τουρίστες από διάφορες γύρω χώρες, αποτελώντας μερίδιο 40% της τουριστικής αγοράς της Σοβιετικής Σοσιαλιστικής Δημοκρατίας της Γεωργίας. Πριν από τον πόλεμο του 1992-93 στην Αμπχαζία, περισσότεροι από 202.000 τουρίστες επισκέπτονταν την περιοχή κάθε χρόνο. Η Αμπχαζία είναι πλέον μια αμφισβητούμενη περιοχή, με τη Ρωσία, τη Νικαράγουα, τη Βενεζουέλα και το Ναουρού ως τα μόνα κράτη μέλη των Ηνωμένων Εθνών που αναγνωρίζουν την περιοχή ως ανεξάρτητο έθνος.
Παρά τους κινδύνους, περίπου ένα εκατομμύριο τουρίστες επισκέπτονται την Αμπχαζία κάθε χρόνο, κυρίως από τη Ρωσία. Ένα από τα αξιοθέατα της επίσκεψης στην Αμπχαζία σε αντίθεση με άλλες παραθαλάσσιες πόλεις της Μαύρης Θάλασσας, όπως το Σότσι, είναι το χαμηλότερο κόστος επίσκεψης στο αποσχισμένο κράτος. Η διαμονή μιας διανυκτέρευσης στη Γκάγκρα, για παράδειγμα, κόστιζε 25 δολάρια ΗΠΑ το 2003, με το φθηνότερο ξενοδοχείο της περιοχής να ορίζει τιμή 12 USD για ένα δωμάτιο και τα γεύματα εκείνο το έτος. Ένα ταξίδι με τρένο από μια ρωσική συνοριακή πόλη Σότσι προς την πρωτεύουσα της Αμπχαζίας Σουχούμι κόστισε μόνο 1 δολάριο ΗΠΑ το 2003. Ωστόσο, οι τουριστικές εγκαταστάσεις της Αμπχαζίας είναι κάτω από τα δυτικά πρότυπα, με μεγάλο μέρος της υποδομής της να χρονολογείται από τη σοβιετική εποχή.
Τουριστικά αξιοθέατα
Η Αμπχαζία βρίσκεται στην ακτή της Μαύρης Θάλασσας και ως εκ τούτου, μεγάλο μέρος της τουριστικής της απήχησης προέρχεται από τις παραθαλάσσιες θέρετρα της. Υπάρχουν πολλές εγκαταστάσεις θερέτρου σε εύκολη και φθηνή πρόσβαση από Ρώσους τουρίστες, με το Σουχούμι και τη Γκάγκρα δύο από τις πιο δημοφιλείς πόλεις. Ο τουρισμός είναι πιο διαδεδομένος στα βόρεια της περιοχής. Μερικά από τα τουριστικά αξιοθέατα περιλαμβάνουν: